Diétny program v podstate nevyžaduje žiadnu špeciálnu prípravu. Avšak odporúčame Vám vylúčiť zo svojho jedálnička sladkosti a potraviny ako cestoviny, chlieb a ryža. Očistíte si tak organizmus a lepšie zvládnete úvodné pocity hladu po začatí diéty. Naštartujete si tak aj metabolizmus. Okrem vylúčenia spomínanej stravy Vám odporúčame dodržiavať pitný režim. Každý človek by mal vypiť denne 2 – 3 litre nesladených tekutín. Ak športujete, tak samozrejme treba piť viac. Voda je kľúčový prvok diéty – tlmí pocity hladu, podporuje trávenie a zabraňuje vzniku bolesti hlavy.